Deg yixef amezwaru « Amezgun n teqbaylit », nmeslay-d ɣef umezgun s umata, imi d tawsit yeṭṭfen amḍiq ameqqran deg tsekla taqbaylit, yettuneḥsab d tawsit tatrart neɣ tamaynut ɣer yimusnawen, ad t-id-naf yebḍa ɣef tlata n leṣnaf, amezwaru d win n Ṛṛadyu, ṣṣenf-agi d netta i d amezwaru i d-yinulfan, yelḥa aṭas di tmura ama di Lzzayer ama di tmura tiberraniyin, ṣṣenf wis sin d win yuran, ihi ṣṣenf-agi ijmeɛ-d akk ayen yettwarun, ṣṣenf wis tlata amezgun n usayes, d win i d-yinulfan sɣur yimyura, ittɛeddi-d di Ṛṛadyu.